recursal/SuperWikiNEXT-32B huggingface dataset:
Το πλάσμα που εμφανίζεται κάτω από το όνομα εννιάουρη αλεπού (九尾狐) στο *Σαν-Χάι-Τζινγκ*, απεικονιζόμενο σε μια έκδοση από τη δυναστεία Τσινγκ
Το **αλεπουδίσιο πνεύμα** (狐狸精) ή η **εννιάουρη αλεπού** (九尾狐), που προέρχεται από την κινεζική μυθολογία, είναι κοινό μοτίβο στη μυθολογία των χωρών της Ανατολικής Ασίας.

Στη λαογραφία της Ανατολικής Ασίας, οι αλεπούδες απεικονίζονται ως οικείο πνεύμα με μαγικές δυνάμεις. Αυτές οι αλεπούδες απεικονίζονται ως άτακτες, συνήθως ξεγελώντας άλλους ανθρώπους, με την ικανότητα να μεταμφιέζονται σαν όμορφες γυναίκες:

> «Το πνεύμα της αλεπούς είναι ένας ιδιαίτερα παραγωγικός μεταμορφωτής, γνωστός ως χουλί τζινγκ (πνεύμα αλεπούς) στην Κίνα, ως κιτσούνε (αλεπού) στην Ιαπωνία και ως κουμίχο (εννιάουρη αλεπού) στην Κορέα. Αν και οι λεπτομέρειες των παραμυθιών ποικίλλουν, αυτά τα πνεύματα αλεπούδων μπορούν συνήθως να μεταμορφωθούν, συχνά παίρνοντας τη μορφή όμορφων νέων γυναικών που προσπαθούν να αποπλανήσουν τους άνδρες, είτε για απλή κατεργαριά είτε για να καταναλώσουν το σώμα ή το πνεύμα τους.»
> 
>

Παραπομπές
----------

1. ↑  Weinstock, Jeffrey Andrew (2014). *The Ashgate Encyclopedia of Literary and Cinematic Monsters*. p. 510
Η **Elektroprivreda Bosne i Hercegovine**, επίσης γνωστή ως **Elektroprivreda BiH**, αποτελεί την σημαντικότερη επιχείρηση του ενεργειακού τομέα στη Βοσνία και Ερζεγοβίνη. Έδρα της επιχείρησης είναι το Σαράγιεβο.

Δραστηριότητες
--------------

Η επιχείρηση διαθέτει χωρητική αντίσταση εγκαταστάσεων της τάξεως των 1.682 MW, εκ των οποίων 1.165 παράγονται από ατμοηλεκτρικά εργοστάσια τα οποία χρησιμοποιούν ορυκτά καύσιμα (πετρέλαιο και κάρβουνο) και 517 από υδροηλεκτρικά εργοστάσια. Το 2008, παρήγαγε συνολικά 7.295 GW ηλεκτρικού ρεύματος. Η Elektroprivreda Bosne i Hercegovine διαθέτει δίκτυο παροχής και διανομής μήκους 36.780 χμ..

Στις 24 Μαρτίου 2009, η επιχείρηση ανακοίνωσε σχέδιο ανέγερσης δύο υδροηλεκτρικών σταθμών επί του ποταμού Δρίνου, έναντι ποσού της τάξεως των 750 εκατομμυρίων ευρώ. Καθώς ο συγκεκριμένος ποταμός αποτελεί σύνορο με τη Σερβία, η Elektroprivreda Bosne i Hercegovine απηύθυνε κάλεσμα συμμετοχής στο συγκεκριμένο σχέδιο στη σερβική ομόλογη επιχείρησή της, Elektroprivreda Srbije.

Οικονομικός ισολογισμός (2008)
------------------------------

Το 2008, η Elektroprivreda Bosne i Hercegovine πραγματοποίησε κύκλο εργασιών της τάξεως των 907.600.000 BAM (μετατρέψιμα μάρκα), δηλαδή 464.048.511 ευρώ, έναντι 861.400.000 BAM σε επίπεδο εξόδων (440.426.826 ευρώ). Το κέρδος που πραγματοποιήθηκε ήταν της τάξεως των 46.200.000 BAM (23.621.684 ευρώ).

Δείτε επίσης
------------

* Οικονομία της Βοσνίας και Ερζεγοβίνης
* Elektroprivreda HZ HB
* Elektroprivreda Republike Srpske
* Hrvatska elektroprivreda
* Elektroprivreda Srbije
* Elektro-Slovenija
* Holding Slovenske elektrarne

Παραπομπές
----------

1. 1 2  (Αγγλικά) Maja Zuvela (24 Μαρτίου 2009). «Bosnia utility mulls $1 bln power plant project». *uk.reuters.com*. Reuters. Ανακτήθηκε στις 24 Μαρτίου 2010.
2. ↑  (Αγγλικά) «About us». *www.elektroprivreda.ba*. Ιστοσελίδα της Elektroprivreda Bosne i Hercegovine. Αρχειοθετήθηκε από το πρωτότυπο στις 21 Οκτωβρίου 2008. Ανακτήθηκε στις 24 Μαρτίου 2010.
3. ↑  (Αγγλικά) «Conversion de devises». Universal Currency Converter. Ανακτήθηκε στις 24 Μαρτίου 2010.
4. ↑  (Αγγλικά) «2008 Business results of Elektroprivreda BiH». *www.elektroprivreda.ba*. Ιστοσελίδα της Elektroprivreda BiH. Αρχειοθετήθηκε από το πρωτότυπο στις 17 Δεκεμβρίου 2008. Ανακτήθηκε στις 24 Μαρτίου 2010.

Εξωτερικοί Σύνδεσμοι
--------------------

* (Βοσνιακά) (Αγγλικά) Επίσημη ιστοσελίδα

|  |  |
| --- | --- |
| 

|  |
| --- |
| * Πύλη:Βοσνία και Ερζεγοβίνη
* Πύλη:Ενέργεια
* Πύλη:Επιχειρήσεις
 |

 |
Ο **Περικλής Βασιλάκης** ήταν Διεθνής διαιτητής FIFA-UEFA και διετέλεσε Πρόεδρος της Διαρκούς Επιτροπής Αντιμετώπισης της Βίας και εκπρόσωπος της Ελλάδας στο Συμβούλιο της Ευρώπης γιά τον Αθλητισμό. Εργαζόταν ως μόνιμο στέλεχος της Γενικής Γραμματείας Αθλητισμού του Υπουργείου Πολιτισμού.

Βιογραφικό
----------

Ο Περικλής Βασιλάκης γεννήθηκε στο Νεοχώρι Πρέβεζας και καταγόταν από αγροτική οικογένεια.Ήταν πτυχιούχος του Πανεπιστημίου Πελοποννήσου στο Τμήμα Οργάνωσης και Διαχείρισης Αθλητισμού και επίσης της Ανώτατης Σχολής Ηλεκτρονικών. Εργάσθηκε στό ΥΠΕΧΩΔΕ και στη συνέχεια στν Γενική Γραμματεία Αθλητισμού, ως σύμβουλος του Υφυπουργού Πολιτισμού και Τουρισμού (άμισθος). Διετέλεσε Πρόεδρος της Διαρκούς Επιτροπής Αντιμετώπισης της Βίας και εκπρόσωπος της Ελλάδας στο Συμβούλιο της Ευρώπης για τον Αθλητισμό (2003-2005). Ήταν μέλος του ΔΣ του Ιδρύματος Ολυμπιακής και Αθλητικής Παιδείας. Επίσης υπήρξε ιδρυτικό μέλος του Επιστημονικού Ινστιτούτου Διοίκησης Αθλητισμού. Ήταν Διαιτητής ποδοσφαίρου Α Εθνικής κατηγορίας και Διεθνής Διαιτητής FIFA-UEFA και δίδασκε από το έτος 1996 ως καθηγητής διαιτησίας ποδοσφαίρου. Ήταν συνεργάτης του ραδιοφωνικού και τηλεοπτικού σταθμού ΣΚΑΙ σε θέματα ποδοσφαίρου και αθλητισμού.

Πέθανε στις 7 Νοεμβρίου 2019 σε ηλικία 64 ετών.

Πολιτική δράση
--------------

Η πολιτική του δραστηριότητα άρχισε από την ΠΑΣΠ (νεολαία του ΠΑΣΟΚ) και συνέχισε σε Τ.Ο. ΠΑΣΟΚ και Μέλος του Τομέα Πολιτισμού και Αθλητισμού. Υπήρξε υποψήφιος βουλευτής του ΠΑΣΟΚ (Α επιλαχών) στό Ν.Πρέβεζας το 2009 και επίσης ήταν υποψήφιος του ΠΑΣΟΚ στίς εκλογές του 2012(δεν εξελέγη).

Επικοινωνία
-----------

* Ιστοσελίδα: www.vasilakisperiklis.gr

Παραπομπές
----------

1. ↑  Περικλής Βασιλάκης «Ρουσφέτι, στοίχημα και οικογενειοκρατία σκοτώνουν τη διαιτησία» Ο παλαίμαχος διεθνής ρέφερι μιλάει έξω από τα δόντια για τις ανοιχτές πληγές στο σώμα της διαιτησίας εντοπίζοντας ποιοι και πώς στήνουν τις περιβόητες «παράγκες» Το ΒΗΜΑ, 26/09/2010
2. ↑  Αγώνας για το ιδανικό σφύριγμα, ΤΑ ΝΕΑ, 23 Μαρτίου 2012
3. 1 2  Περικλής Βασιλάκης: Βιογραφικό, Προεκλογικό έντυπο, 2012
4. ↑  «Πέθανε ο Περικλής Βασιλάκης». *newsit.gr*. 7 Νοεμβρίου 2019.
Η **Πινακοθήκη Φλώρινας** ιδρύθηκε το 1985 από το καλλιτεχνικό κέντρο Φλώρινας. Η πινακοθήκη εκθέτει διάφορα έργα, τα οποία έχουν δημιουργηθεί από αρκετούς ντόπιους καλλιτέχνες.

Η πινακοθήκη στεγάζεται στον κτίριο του παλιού σιδηροδρομικού σταθμού, μια δωρεά του Οργανισμού Σιδηροδρόμων Ελλάδος προς το καλλιτεχνικό κέντρο Φλώρινας ώστε να υπάρχει μόνιμη στέγη για την πινακοθήκη. Βρίσκεται κοντά στην είσοδο της πόλης, όχι μακριά από το Αρχαιολογικό Μουσείο.

Η συλλογή περιλαμβάνει συνολικά 99 έργα από 32 ντόπιους καλλιτέχνες. Τα εκθέματα περιλαμβάνουν έργα ζωγραφικής, γλυπτά, σχέδια, φωτοζωγραφιές, και ένα ολόγραμμα, το οποίο συγκεντρώνει την καλλιτεχνική παραγωγή των φλωρινιωτών καλλιτεχνών στα παλαιότερα και νεότερα χρόνια.
Πινακίδα αυτοκινήτου της Λευκορωσίας
Οι **πινακίδες κυκλοφορίας οχημάτων της Λευκορωσίας** σήμερα αποτελούνται από τέσσερα ψηφία, δύο γράμματα και ένα άλλο ψηφίο και είναι της μορφής 1234 AB-5. Το πρώτο από τα γράμματα καθώς και το τελικό ψηφίο υποδεικνύουν την περιοχή της Λευκορωσίας στην οποία είναι ταξινομημένο το αυτοκίνητο. Η πινακίδα είναι λευκού χρώματος και οι χαρακτήρες μαύρου. Στο αριστερό άνω άκρο της πινακίδας υπάρχει η σημαία της Λευκορωσίας και από κάτω ο κωδικός της χώρας «**BY**».

Ιστορικό
--------

Οι πινακίδες κυκλοφορίας της σοβιετικής εποχής στη Λευκορωσία έφεραν τέσσερεις αριθμούς ακολουθούμενοι από τρία γράμματα στα κυριλλικά (π.χ. 12 34 MББ). Μετά την διάλυση της ΕΣΣΔ το 1992, η μορφή των πινακίδων κυκλοφορίας της Λευκορωσίας άλλαξε. Το χρώμα των πινακίδων είναι λευκό ενώ οι χαρακτήρες - τέσσερα ψηφία και δύο ή τρία γράμματα – κόκκινοι, με το εθνόσημο στο κέντρο να χωρίζει τα ψηφία από τα γράμματα

Ταξινόμηση αυτοκινήτων
----------------------

Τα γράμματα που χρησιμοποιούνται σήμερα στις πινακίδες κυκλοφορίας αυτοκινήτων της Λευκορωσίας περιορίζονται σε αυτά που είναι κοινά τόσο στο κυριλλικό όσο και στο λατινικό αλφάβητο.Στις τρέχουσες πινακίδες κυκλοφορίας της Λευκορωσίας το πρώτο γράμμα καθώς και το τελικό ψηφίο, υποδεικνύουν τον τόπο πού ταξινομήθηκε το αυτοκίνητο.

Το τελικό ψηφίο που δηλώνει τις περιφέρειες:

* **1** - Περιφέρεια Μπρεστ (Μπρεστ)
* **2** - Περιφέρεια Βιτσέμπσκ (Βιτσέμπσκ)
* **3** - Περιφέρεια Γόμελ (Γόμελ)
* **4** - Περιφέρεια Γκρόντνο (Γκρόντνο)
* **5** - Περιφέρεια Μινσκ (Μινσκ)
* **6** - Περιφέρεια Μογκιλιόφ (Μογκιλιόφ)
* **7** - Μινσκ (πόλη)

Στην περίπτωση των γραμμάτων, το πρώτο γράμμα υποδεικνύει την περιοχή στην οποία ταξινομήθηκε το αυτοκίνητο, ενώ το δεύτερο λαμβάνεται από τη σειρά A, B, C, E, I, K, M, H, P, O, T, X:

* **A** Μπρεστ
* **B** Βιτσέμπσκ
* **C** Γκρόντνο
* **E** Γόμελ
* **HA, HB, HC, HE, HH, HI, HM, HO, HP, HT, HX** Γόμελ
* **HK** Μινσκ
* **IA, IB, IC, IE, IH, II** Μπρεστ
* **IK, IM, IO, IT, IX** Βιτσέμπσκ
* **IP** Μινσκ (πόλη)
* **K, M** Μινσκ (πόλη)
* **O, P** Μινσκ
* **T** Μογκιλιόφ
* **XA, XB, XC, XE, XH, XI** Γκρόντνο
* **XK** Μινσκ (πόλη)
* **XM, XO, XP, XT, XX** Μογκιλιόφ

Εξωτερικοί σύνδεσμοι
--------------------

LICENSE PLATES OFBELARUS (BY), olavsplates.com

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Πινακίδες κυκλοφορίας οχημάτων της Λευκορωσίας** |


|  |  |  |  |  |
| --- | --- | --- | --- | --- |
| 

| π • σ • ε
Πινακίδες κυκλοφορίας οχημάτων της Ευρώπης |
| --- |
|  |
| 

|  |
| --- |
| 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βοσνία-Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Καζακστάν
* Κροατία
* Κύπρος
* Λεττονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* ΠΓΔΜ
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |

 |
Το πλοίο Berge Athene, τύπου Capesize χωρητικότητας 225,000 DWT
Τα **Capesize** είναι τα μεγαλύτερα πλοία ξηρού φορτίου. Είναι πολύ μεγάλα για να διέλθουν από το κανάλι του Σουέζ (όρια Suezmax) ή από το κανάλι του Παναμά (Παναμάξ) και έτσι πρέπει να περάσουν είτε το Ακρωτήριο της Καλής Ελπίδος είτε το Ακρωτήριο Χορν για να διασχίσουν τους ωκεανούς.

Χαρακτηριστικά πλοίου
---------------------

Τα πλοία αυτής της κατηγορίας είναι για μεταφορά χύδην φορτίου, τα οποία συνήθως μεταφέρουν άνθρακα, μεταλλεύματα και άλλες βασικές πρώτες ύλες. Ο όρος Capesize δεν ισχύει στα δεξαμενόπλοια.

Το μέσο μέγεθος ενός τέτοιου πλοίου είναι περίπου 156.000 DWT, αν και έχουν κατασκευαστεί μεγαλύτερα πλοία (συνήθως για τη μεταφορά ορυκτών), μέχρι 400.000 DWT. Οι μεγάλες διαστάσεις και το μεγάλο βύθισμα τους, σημαίνουν ότι μόνο οι μεγαλύτεροι τερματικοί σταθμοί με μεγάλο θαλάσσιο βάθος μπορούν να τα φιλοξενήσουν.

Υπάρχουν επίσης και υποκατηγορίες πλοίων Capesize που περιλαμβάνουν πολύ μεγάλα μεταφοράς μεταλλευμάτων (VLOC) και τα πολύ μεγάλα φορτηγά χύδην φορτίου (VLBC) άνω των 200.000 DWT. Αυτά τα πλοία σχεδιάζονται κυρίως για τη μεταφορά σιδηρομεταλλεύματος.

Παραπομπές
----------

1. ↑  Μεγέθη φορτηγών πλοίων Αρχειοθετήθηκε 2021-05-03 στο Wayback Machine. στο maritime-connector.com Αρχειοθετήθηκε 2019-11-04 στο Wayback Machine. (Αγγλικά) ανακτήθηκε 1 Νοεμβρίου 2019
2. ↑  Το μέγεθος ενός πλοίου κατηγορίας Capesize Αρχειοθετήθηκε 2019-02-09 στο Wayback Machine. στο bulkcarrierguide.com (Αγγλικά) ανακτήθηκε 1 Νοεμβρίου 2019
To **Rossiya Segodnya** (ρωσικά: Россия сегодня, κυριολεκτικά: *Ρωσία Σήμερα*) είναι πρακτορείο ειδήσεων που ανήκει εξ ολοκλήρου και λειτουργεί από τη ρωσική κυβέρνηση, το οποίο δημιουργήθηκε με εκτελεστικό διάταγμα του Προέδρου της Ρωσίας στις 9 Δεκεμβρίου 2013. Το «Rossiya Segodnya» μεταφράζεται απευθείας από τα ρωσικά στα αγγλικά ως «Russia Today», αλλά δεν πρέπει να συγχέεται με το τηλεοπτικό δίκτυο RT, το οποίο ήταν γνωστό ως «Russia Today» πριν από το 2009. Ωστόσο, ο σταθμός εξακολουθεί να αναφέρεται ως «Russia Today» ή «New Russia Today» σε ξένα μέσα.

Το Rossiya Segodnya ενσωμάτωσε την πρώην υπηρεσία ειδήσεων RIA Novosti και τη διεθνή ραδιοφωνική υπηρεσία Φωνή της Ρωσίας (πρώην Ράδιο Μόσχα). Στις 10 Νοεμβρίου 2014, ο οργανισμός ξεκίνησε την πλατφόρμα πολυμέσων Sputnik με το ραδιόφωνο Sputnik ως το ηχητικό του στοιχείο, αντικαθιστώντας τη Φωνή της Ρωσίας. Η ραδιοφωνική υπηρεσία διατίθεται διεθνώς σε FM, ψηφιακά DAB / DAB + (ψηφιακή ραδιοφωνία), HD-Radio, καθώς και κινητά τηλέφωνα και διαδίκτυο. Εντός Ρωσίας, η Rossiya Segodnya συνεχίζει να χρησιμοποιεί το σήμα RIA Novosti ως πρακτορείο ειδήσεων ρωσικής γλώσσας χρησιμοποιώντας την ιστοσελίδα ria.ru.

Παραπομπές
----------

1. ↑  Rossiya Segodnya sputniknews.com
2. ↑  Pizzi, Michael (9 Δεκεμβρίου 2013). «Putin dissolves RIA Novosti news agency». Al Jazeera America.
3. ↑  «Putin orders overhaul of top state news agency». *RT*. 9 December 2013.. Ανακτήθηκε στις 10 December 2013.
4. ↑  Pizzi, Michael (9 December 2013). «Putin dissolves RIA Novosti news agency». Al Jazeera.. Ανακτήθηκε στις 1 August 2014.
5. ↑  Ennis, Stephen. «Homophobia spreads in Russian media». *bbc.co.uk*. BBC Monitoring. Ανακτήθηκε στις 26 Δεκεμβρίου 2014.
6. ↑  «Putin appoints homophobic presenter to head state news agency». *theguardian.com*. Ανακτήθηκε στις 26 Δεκεμβρίου 2014.
7. ↑  «Sputnik launched to news orbit: Russia’s new intl media to offer alternative standpoint». RT. 11 November 2014.. Ανακτήθηκε στις 13 November 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Rossiya Segodnya** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3082164357949313250004
* GND: 1250242177

 |

 |
Ο **Σερ Ρόντνεϊ Ουίλιαμς** (Sir Rodney Errey Lawrence Williams, KGN, GCΜG, 2 Νοεμβρίου 1947-), ), είναι ο 4ος Γενικός Κυβερνήτης των Αντίγκουα και Μπαρμπούντα από το 2014.

Υπόβαθρο και πρώιμη καριέρα
---------------------------

Είναι γιος του Έρνεστ Ιμάνιουελ Ουίλιαμς, πρώην κοινοβουλευτικού εκπροσώπου του Εργατικού Κόμματος της Αντίγκουα (ALP) στην περιφέρεια του Σεν Πολ. Γιατρός στο επάγγελμα, άρχισε να ασχολείται με την πολιτική το 1984 ως βουλευτής στην εκλογική περιφέρεια του Σεν Πολ, που προηγουμένως αντιπροσωπευόταν από τον πατέρα του. Μεταξύ του 1992 και 2004, υπηρέτησε στο υπουργικό συμβούλιο ως υπουργός, διατηρώντας ποικιλοτρόπως ή από κοινού τα χαρτοφυλάκια της εκπαίδευσης, του πολιτισμού, της τεχνολογίας, της οικονομικής ανάπτυξης, του τουρισμού και του περιβάλλοντος. Εκπροσώπησε την Σεντ Πολ μέχρι το 2004, όταν έχασε την έδρα του στις γενικές εκλογές εκείνης της χρονιάς, όταν το κόμμα του, το Εργατικό Κόμμα της Αντίγκουα, έχασε από το Ηνωμένο Προοδευτικό Κόμμα.

Γενικός Κυβερνήτης
------------------

Ορκίστηκε στις 14 Αυγούστου του 2014 ως ο 4ος Γενικός Κυβερνήτης των Αντίγκουα και Μπαρμπούντα.

Χρίστηκε ως Ιππότης του Μεγαλόσταυρου του Τάγματος του Αγίου Μιχαήλ και του Αγίου Γεωργίου (GCΜG) από τη Βασίλισσα Ελισάβετ Β΄ στις 17 Οκτωβρίου 2014. Τον Νοέμβριο του 2014 ο Γουίλιαμς ετιμήθηκε με τον τίτλο του Ιππότης του Μεγαλόσταυρου του Βασιλικού Τάγματος του Φραγκίσκου Α΄ από τον Πρίγκηπα Κάρλο, Δούκα του Κάστρο.

Παραπομπές
----------

1. ↑  Ανακτήθηκε στις 7  Οκτωβρίου 2021.
2. ↑  «Sir Rodney sworn in as new Governor General | Antigua Observer Newspaper». *Antiguaobserver.com*. Αρχειοθετήθηκε από το πρωτότυπο στις 1 Μαΐου 2016. Ανακτήθηκε στις 4 Απριλίου 2016.
3. ↑  «Hail and Farewell - Caribtimes - Antigua Barbuda». 19 Αυγούστου 2014. Αρχειοθετήθηκε από το πρωτότυπο στις 19 Αυγούστου 2014. Ανακτήθηκε στις 7 Σεπτεμβρίου 2017. CS1 maint: Unfit url (link)
4. ↑  [  No. 2218472], The London Gazette, p. 1108. 17-10-2014.

Εξωτερικοί σύνδεσμοι
--------------------

* Επίσημη Ιστοσελίδα Της Κυβέρνησης
Το **What Gets Me Hot!** είναι μια πορνογραφική ταινία Αμερικανικής παραγωγής, γυρισμένη το 1984. Πρωταγωνιστούν οι Bunny Bleu, Susan Hart, Dorothy Onan, Marc Wallice, Sean Alexander, Tom Byron, Greg Rome, Herschel Savage, Mary Kay, Helga Sven, Leslie Thane και Τρέισι Λορντς. Το σενάριο και τη σκηνοθεσία υπογράφει ο Ουγγρικής καταγωγής Richard Mailer. 

Η ταινία έχει ιστορική/συλλεκτική αξία πλέον αφού αποτελεί την πρώτη εμφάνιση της Τρέισι σε πορνό. Όταν γύρισε αυτή την ταινία (αρχές 1984) ήταν ακόμη ανήλικη (15 ετών) και έτσι αργότερα όταν αποκαλύφθηκε το σκάνδαλο η ταινία αποσύρθηκε από την αγορά. Σίγουρα η Τρέισι δείχνει περισσότερο κοντά στην πλαστή ηλικία που δήλωνε (21 ετών) παρά στην πραγματική της ηλικία, γεγονός αρκετά σπάνιο σε μια εποχή όπου η πρόωρη εφηβεία δεν ήταν ένα φαινόμενο τόσο συχνό όπως στις μέρες μας.

Πληροφορίες
-----------

* Σκηνοθεσία: *Richard Mailer*
* Σενάριο: *Richard Mailer*
* Διανομή: *Island Home Video*
* Διάρκεια: *79 λεπτά*
* Γλώσσα: *Αγγλικά*

### Εξωτερικοί σύνδεσμοι

* Η ταινία στην IMDb
* Η ταινία στην IAFD
* Κριτική Αρχειοθετήθηκε 2007-09-27 στο Wayback Machine.
Η **Σαμβύκη** στην αρχαιότητα ήταν εξάρτημα πολεμικής μηχανής της λεγόμενης ελέπολης που χρησίμευε ως κινητή γέφυρα για την άνοδο δι΄ αυτής των πολιορκητών στα εχθρικά τείχη. Η Σαμβύκη ήταν ικρίωμα εγκατεστημένο σε τροχοφόρο πάνω σε κάθετες δοκούς ύψους ανάλογα του προς κατάληψη ύψους των τειχών. Στη κορυφή αυτού του ικριώματος φέρονταν η σαμβύκη η οποία αποτελούσε τον κινητό καταπέλτη που ριχνόταν πάνω στις επάλξεις των τειχών.

Ο Αθήναιος υποστηρίζει ότι τη σαμβύκη καθώς και την ελέπολη είχε εφεύρει ο Επίμαχος ο Αθηναίος και πρώτος που χρησιμοποίησε αυτή την πολεμική μηχανή ήταν ο Δημήτριος ο Πολιορκητής στη πολιορκία της Ρόδου, κατά την οποία χρησιμοποίησε σαμβύκη ύψους 42 μέτρων.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.829.
Οι **σαμογιεντικές γλώσσες** ή **γλώσσες σαμογιέντ** (ΔΦΑ: sæməˌjɛd)) χρησιμοποιούνται και στις 2 πλευρές των Ουραλίων στο βόρειο άκρο της Ευρασίας από περίπου 25.000 ομιλητές. Προέρχονται από την πρωτοσαμογιεντική γλώσσα, και αποτελούν κλάδο της γλωσσικής οικογενείας των ουραλικών γλωσσών. Διασπάστηκαν σε διαφορετικές γλώσσες πιθανώς κατά τους τελευταίους π.Χ. αιώνες, και θεωρείται πως είναι η πρώτη ομάδα γλωσσών που απέκτησε τον δικό της κλάδο σε σχέση με τις υπόλοιπες ουραλικές γλώσσες.

Ετυμολογία
----------

Γεωγραφική κατανομή ομιλητών σαμογιεντικών γλωσσών από τον 17ο έως τον 20ό αιώνα
Ο όρος *σαμογιέντ* προέρχεται από την ρωσική λέξη *самоед‎* η οποία χρησιμοποιείται για την περιγραφή κάποιων ιθαγενών λαών της Σιβηρίας. Η χρήση του στην καθημερινή ομιλία έχει αρνητική χροιά καθώς στα ρώσικα σημαίνει αυτόν που τρώει τον εαυτό του ή κανίβαλο. Υπάρχει ωστόσο και εναλλακτική ετυμολογία όπου σύμφωνα με αυτή ο όρος προέρχεται από τον λαό των Σάμι. Ως εναλλακτικός όρος έχει προταθεί το *Σαμοδεϊκές* γλώσσες.

Ταξινόμηση
----------

Οι γλώσσες της οικογενείας αυτής τυπικά διακρίνονται γεωγραφικά σε 3 κύριες ομάδες, τις βόρειες (Τούνδρα), νότιες (Όρη), καθώς και αυτή της Τάιγκα (δάση) και νοτίων ορών η οποία αποτελεί επιπλέον υποδιαίρεση της νότιας ομάδας.

Γεωγραφική κατανομή
-------------------

Η περιοχή όπου ομιλούνται οι γλώσσες εκτείνεται από την Λευκή Θάλασσα έως την Θάλασσα Λάπτεφ, κατά μήκος των αρκτικών ακτών της ευρωπαϊκής Ρωσίας, συμπεριλαμβάνοντας το νότιο τμήμα της Νόβαγια Ζεμλιά, την χερσόνησο Γιαμάλ, τα ανοίγματα των ποταμών Ομπ και Γενισέι, καθώς και στην χερσόνησο Ταϊμύρ στο βόρειο άκρο της Σιβηρίας.

Παραπομπές
----------

1. ↑  "Samoyed[*νεκρός σύνδεσμος*]". Oxford Dictionaries. Oxford University Press.
2. ↑  "Samoyed". Merriam-Webster Dictionary.
3. ↑  Janhunen, Juha (1998). «Samoyedic». Στο: Daniel Abondolo, επιμ. *The Uralic Languages*. London / New York: Routledge, σσ. 457–479.
4. 1 2  *The Tenacity of Ethnicity* by Marjorie Mandelstam Balzer (ISBN 978-0-691-00673-4)
5. ↑  Anthropology of the North By Arctic Institute of North America, Translations from Russian Sources
6. ↑  Samodeic @ google books

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4120325-2
* NDL: 00570087
* NKC: ph161976

 |

 |
Το **Σαμοθήριο** είναι εξαφανισμένο είδος που υπάγεται στο γένος της καμηλοπάρδαλης και έζησε την εποχή του Μειόκαινου και Πλειόκαινου στην Ευρώπη, Ασία και Αφρική. Ήταν μεγάλο θηλαστικό με μακριά πόδια και ένα ζευγάρι κέρατα σαν της καμηλοπάρδαλης. Το όνομά του οφείλεται στο νησί της Σάμου, διότι τα απολιθωμένα οστά του ήταν γνωστά στους αρχαίους Έλληνες, που όμως λανθασμένα τα ερμήνευαν ως οστά τεράτων. Βουκράνιο Σαμοθηρίου συναντάμε σε αρχαία ελληνική αγγειογραφία που εικονίζει τον Ηρακλή να πολεμάει θηρίο.

Παραπομπές
----------

1. ↑  Ellis, Richard (2004). *No Turning Back: The Life and Death of Animal Species*. New York: Harper Perennial. σελίδες 6. ISBN 0-06-055804-0.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σαμοθήριο** |
Καρτ-ποστάλ με τους αξιωματικούς και άνδρες της Σαμιακής Χωροφυλακής το 1902
Η **Σαμιακή Χωροφυλακή**, επισήμως **Ηγεμονική Χωροφυλακή**, ήταν σώμα ασφαλείας της Ηγεμονίας της Σάμου υπεύθυνο για την τάξη και την πάταξη της ληστείας και γενικά όλες τις αρμοδιότητες μιας αστυνομίας[1]. Η Σάμος έγινε ηγεμονία υπό την κυριαρχία του Σουλτάνου με το Πρωτόκολλο του Λονδίνου το 1830[1].

Η χωροφυλακή δημιουργήθηκε με Σουλτανικό φιρμάνι το 1850, αυτό προέβλεπε αρχικά τον αρχηγό του σώματος και 50 άντρες[1]. Η θητεία ήταν διετής αλλά όποιος ήθελε είχε το δικαίωμα να καταταγή ξανά, έπρεπε να είναι από 21 έως 50 ετών με καθαρό ποινικό μητρώο, αρτιμελής και με καλή υγεία[2]. Τον αρχηγό τον διόριζε η διοίκηση της ηγεμονίας και τους υπαξιωματικούς ο αρχηγός[2]. Οι στολές έπρεπε να είναι ομοιόμορφες, μόλις το 1883 τις παρείχε η ηγεμονία[3].

Το 1913 με την ένωση της Σάμου με την Ελλάδα η Σαμιακή Χωροφυλακή ενώθηκε με την Ελληνική Χωροφυλακή[3].

Αρχηγοί
-------

Αρχηγοί της Σαμιακής Χωροφυλακής είχαν διατελέσει οι εξής :

* 1875-1885 Οδυσσεύς Ωρολογάς[4]
* 1886-1893 Πέτρος Βαρβέρης[4]
* 1894 Οδυσσεύς Ωρολογάς[4]
* 1895 Κωνσταντίνος Ανδρεαδάκης[4]
* 1896 Οδυσσεύς Ωρολογάς[4]
* 1897 Πέτρος Βαρβέρης[4]
* 1897-1909 Κωνσταντίνος Ανδρεαδάκης[4]
* 1910-1913 Μιλτιάδης Λουκάς[4]

Παραπομπές
----------

1. 1 2 3  Κτενιάδης 1975, σελ. 48
2. 1 2  Κτενιάδης 1975, σελ. 49
3. 1 2  Κτενιάδης 1975, σελ. 50
4. 1 2 3 4 5 6 7 8  Μπάλλας 1982, σελ. 25

Πηγές
-----

* Κτενιάδης, Νικόλαος (1975). «Η Σαμιακή Χωροφυλακή». *Επιθεώρησις Χωροφυλακής* (Οκτώβριος 1975). .
* Μπάλλας, Δημήτριος (1982). «Το αστυνομικό καθεστώς της Ηγεμονίας της Σάμου (1834-1913)». *Επιθεώρησις Χωροφυλακής* (Οκτώβριος 1982). .
Συντεταγμένες: 33°46′0″N 27°27′0″E﻿ / ﻿33.76667°N 27.45000°E﻿ / 33.76667; 27.45000

Το ***Console Generale Liuzzi*** ήταν ιταλικό ωκεανοπόρο υποβρύχιο κλάσης *Liuzzi* το οποίο ναυπηγήθηκε για το Ιταλικό Βασιλικό Ναυτικό (Regia Marina) το 1939 και βυθίστηκε από εχθρικά αντιτορπιλικά το 1940.

Κατασκευή
---------

Το *Liuzzi* ναυπηγήθηκε στον Τάραντα. Οι εργασίες άρχισαν την 1η Οκτωβρίου 1938 και η καθέλκυση έλαβε χώρα στις 17 Σεπτεμβρίου 1939. Τα τέσσερα σκάφη αυτής της κλάσης ήταν οπλισμένα με ένα πυροβόλο των 100 mm, τέσσερα πολυβόλα των 13,2 mm και οκτώ τορπιλοσωλήνες των 53 cm.

Επιχειρησιακή ιστορία
---------------------

Η επιχειρησιακή πορεία του υποβρυχίου ήταν βραχύβια: την 27η Ιουνίου 1940, μερικές μέρες μετά την είσοδο της Ιταλίας στον πόλεμο, δέχτηκε επίθεση από τα συμμαχικά αντιτορπιλικά HMS *Dainty*, HMS *Ilex*, HMS *Decoy*, HMS *Defender* και HMS *Voyager* νοτίως της Κρήτης και εξαναγκάστηκε σε αυτοβύθιση. Κυβερνήτης ήταν ο Λορέντσο Μπέτσι (Lorenzo Bezzi), που τιμήθηκε μετά θάνατον από το Ιταλικό Ναυτικό διότι αφού διέταξε το πλήρωμα να εγκαταλείψει το βυθιζόμενο υποβρύχιο επέλεξε να παραμείνει στο υποβρύχιο και να πεθάνει με αυτό. Η Σχολή Υποβρυχίων του Τάραντα έχει σήμερα το όνομα του κυβερνήτη Μπέτσι.

Παραπομπές
----------

1. ↑  «World War II Archives Foundation». Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 5 Δεκεμβρίου 2008.
2. ↑  «US Navy Department Library - Italian World War II submarine losses». Αρχειοθετήθηκε από το πρωτότυπο στις 9 Απριλίου 2010. Ανακτήθηκε στις 5 Δεκεμβρίου 2008.
3. ↑  History of the Submarine Liuzzi and the extreme sacrifice of her commander Bezzi (in Italian)

  


|  |  |  |  |
| --- | --- | --- | --- |
| 

| π • σ • ε
Υποβρύχια κλάσης *Liuzzi* |
| --- |
|  |
| 
* *Alpino Bagnolini*
* *Capitano Tarantini*
* *Console Generale Liuzzi*
* *Reginaldo Giuliani*
 |

 |
Χάρτης του Πελελίου από το 1984
Το **Πελελίου** είναι πόλη και μία από τις δεκαέξι πολιτείες του Παλάου. Αποτελείται από άλλα δύο νησιά στα βορειανατολικά, που μαζί συμπληρώνουν την πολιτεία Πελελίου. Έχει έκταση 13 τετραγωνικά χιλιόμετρα και μόλις 705 κατοίκους σύμφωνα με την απογραφή του 2005. Το νησί έχει γίνει γνωστό λόγω της ομώνυμης μάχης στο Β' Παγκόσμιο Πόλεμο. 

Στο Πελελίου βρίσκονται τα παρακάτω τέσσερα χωριά: 

* Kloulklubed
* Imelechol
* Lademisang
* Ongeuidel

Ιστορία
-------

Στο νησί έγινε το 1944 η **Μάχη του Πελελίου**, μία από τις πιο σκληρές μάχες στο μέτωπο του Ειρηνικού. Το Σεπτέμβρη του 1944 οι Αμερικανοί έκαναν απόβαση στο νησί που τελούσε υπό Ιαπωνική κατοχή. Η μάχη διήρκεσε 2 μήνες και είχε ως αποτέλεσμα τον θάνατο 11.000 Ιαπώνων και 1.800 Αμερικανών στρατιωτών. Πολλές από τις εγκαταστάσεις που κατασκευάστηκαν κατά την διάρκεια του πολέμου καθώς και πολλά άρματα έχουν απομείνει μέχρι και σήμερα στο νησί.

Τηλεοπτική Αναφορά
------------------

Το νησί γίνεται αναφορά στην τηλεοπτική σειρά The Pacific με θέμα τον Δεύτερο Παγκόσμιο Πόλεμο .

Παραπομπές
----------

1. ↑  Ερείπια και Φαντάσματα από την Μάχη του Πελελίου
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Σεπτεμβρίου 2010. Ανακτήθηκε στις 30 Ιανουαρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πελελίου** |

* Χάρτης Του Πελελίου
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 248713276
* LCCN: sh85099257
* NDL: 00629204
* NKC: ge774577

 |

 |
Ο **πρεσβευτής** ή **πρέσβυς** (αρσενικό) ή **πρέσβυς** (θηλυκό) είναι ο ανώτερος διπλωματικός αντιπρόσωπος μιας χώρας σε άλλη χώρα, είτε σε έναν διεθνή οργανισμό ως ο μόνιμος-εκπρόσωπος της δικιάς του ή ξένης κυβέρνησης και διορίζεται για μία ειδική και συχνά προσωρινή διπλωματική εργασία.

Ο όρος "πρέσβειρα" αφορά την σύζυγο του πρέσβυ ή τιμητικό τίτλο, όπως Πρέσβειρα Καλής Θελήσεως. Σε κάθε περίπτωση, ο όρος δεν αφορά επαγγελματία διπλωμάτη. 

Στην πιο συχνή χρήση του, ο όρος συνήθως απευθύνεται στον υψηλόβαθμο κυβερνητικό εκπρόσωπο που βρίσκεται σε μία ξένη πρωτεύουσα. Η χώρα-οικοδεσπότης συνήθως παραχωρεί στον πρεσβευτή τον έλεγχο μιας πρεσβείας, της οποίας το έδαφος, το προσωπικό και τα οχήματα προστατεύονται από διπλωματική ασυλία.

Όπως ορίστηκε επισήμως και αναγνωρίστηκε στο Συνέδριο της Βιέννης το 1815, οι πρεσβευτές θεωρούνταν αρχικά σαν προσωπικοί εκπρόσωποι του επικεφαλής της εκτελεστικής εξουσίας της χώρας τους αντί ολόκληρης της χώρας, και ο βαθμός τους τους έδινε το δικαίωμα να συναντηθούν προσωπικά με τον επικεφαλής του κράτους-οικοδεσπότη. Από το 1945, όλα τα κράτη έχουν αναγνωριστεί ως ίσα, και οι πρεσβευτές ή οι ισόβαθμοί τους αποστέλνονται σε όλες τις χώρες με τις οποίες διατηρούν διπλωματικές σχέσεις.

Δείτε επίσης
------------

* Πρόξενος

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρέσβης** |

1. ↑  «Ορισμός από Webster».
Ο **Πρέμυσλ/Πρζέμκο Β΄**, τσεχ. Přemysl II. (π. 1424 - 16 Ιουνίου 1478) από τον Οίκο των Πρεμυσλιδών ήταν τιτουλάριος δούκας της Οπάβα (1433-78) και μέλος τού Συλλόγου τού καθεδρικού στο Βρόκλαβ (1466-78).

Βιογραφία
---------

Ήταν ο πέμπτος γιος τού Πρέμυσλ Α΄ δούκα της Οπάβα και της τρίτης συζύγου του Ελένα της Βοσνίας.

Το 1433 διαδέχθηκε τον πατέρα του με τα αδέλφια του. Επειδή ήταν 11 ετών ο πρωτότοκος αδελφός του Βεντσέσλαος Β΄ ανέλαβε την κηδεμονία των μικρότερων αδελφών του. Ο δευτερότοκος αδελφός Νικόλαος Δ΄ (από τον 1ο γάμο τού πατέρα του), ήδη ενήλικος, έγινε κύριος τού Ζλάτε Χόρυ. Οι άλλοι αδελφοί ήταν οι Γουλιέλμος, Ερνέστος (από τον 2ο γάμο) και Πρέμυσλ Β΄. Ο πατέρας τους είχε ορίσει με τη διαθήκη του να μη διαιρεθεί το δουκάτο, όμως το 1435 το μοίρασαν: ο Πρέμυσλ Β΄ επρόκειτο να ακολουθήσει εκκλησιαστική σταδιοδρομία και μάλλον δεν έλαβε γη.

Σπούδασε θεολογία στα Πανεπιστήμια της Κρακοβίας και της Βιέννης. Στο δεύτερο έγραψε την αστρολογική πραγματεία *Practice verissima domini ducis Przsenikonis data per dominum Petrum presbiterumde Oppavia Ludvico ad faciendam veram et perfectum lunam*. Περί το 1455 επέστρεψε στο Βρόκλαβ, όπου έγινε μέλος τού Συλλόγου τού καθεδρικού από το 1446. Το 1462 ορίστηκε κοσμήτωρ στο ναό τού Τιμίου Σταυρού στο Βρόκλαβ.

Το 1464 διαφώνησε με τον ανιψιό του Ιωάννη Β΄ για την ιδιοκτησία τού Φούλνεκ. Το ίδιο έτος έπρεπε να παραιτηθεί από τη διεκδίκηση μέρους της Οπάβα, καθώς ο Γεώργιος του Πόντεμπραντυ αγόρασε όλο το δουκάτο από τους συγγενείς τού Πρέμυσλ Β΄. Ο ίδιος ωστόσο συνέχισε να χρησιμοποιεί τον τίτλο. Περί το 1465 έγινε αρχιμανδρίτης στο Βρόκλαβ. Το 1467 ο Ιάκωβος του Ρόζμμπερκ επίσκοπος τού Βρόκλαβ απεβίωσε και ο Πρέμυσλ Β΄ υπηρέτησε ως διοικητής της επισκοπής. Αν και ως υποψήφιος εθεωρείτο πιθανός διάδοχος, η θέση τού επισκόπου δόθηκε τελικά στον Ροδόλφο τού Ρύντεσαϊμ, που πιο πριν είχε υπηρετήσει ως απεσταλμένος τού πάπα (legatus) στη Βοημία και τη Γερμανία.

Ήταν ένας περίφημος επιστήμων, εκπαιδευμένος στα πεδία της θεολογίας, αστρολογίας και αλχημείας. Απεβίωσε το 1478, άγαμος και τάφηκε στο ναό τού Τιμίου Σταυρού στο Βρόκλαβ. Ο τάφος του διατηρείται ως τις ημέρες μας.

Πηγές
-----

* Rudolf Žáček: Dějiny Slezska v datech, Prague, 2004, ISBN 80-7277-172-8, p. 438
* Zdeněk Měřínský: Marginálie k životním osudům Přremysla III. Opavského, in: Od Knížat ke Králům, ISBN 978-80-7106-896-9, p. 424–425
**Hardbass** ή **hard bass** ( ρωσικά: хардбасс‎) είναι ένα είδος ηλεκτρονικής μουσικής που προήλθε από τη Ρωσία στα τέλη της δεκαετίας του 1990, αντλώντας έμπνευση από UK Hard House, Bouncy Techno, Scouse house και hardstyle. Το Hardbass χαρακτηρίζεται από το γρήγορο ρυθμό του (συνήθως 150–175 BPM), τα donks, τα διακριτικά basslines (κοινώς γνωστά ως hard bounce), τους παραμορφωμένους ήχους, τις βαριές μπότες και τα περιστασιακά Ραπς. Το Hardbass έχει γίνει ένα κεντρικό στερεότυπο της υποκουλτούρας gopnik. Σε πολλές ευρωπαϊκές χώρες υπάρχουν «hardbass σκηνές, ενώ εκδηλώσεις που σχετίζονται με το είδος περιλαμβάνουν πολλά άτομα που χορεύουν σε δημόσιους χώρους με κρυμμένα πρόσωπα και μερικές φορές κάνουν mosh.

Βιβλιογραφικές αναφορές
-----------------------

1. ↑  Eror, Aleks. «Russia's Hard Bass Scene is Completely Insane». *Noisey*. Ανακτήθηκε στις 26 Απριλίου 2017.
Πολύχρωμες πετσέτες
Η **πετσέτα** είναι ένα κομμάτι απορροφητικού υφάσματος που χρησιμοποιείται για την ξήρανση ή σκούπισμα σώματος ή επιφάνειας. Απορροφάει την υγρασία μέσω άμεσης επαφής/τριβής. Στα νοικοκυριά χρησιμοποιούνται διάφοροι τύποι πετσετών από ύφασμα, όπως πετσέτες, χαρτοπετσέτες και πετσέτες κουζίνας.

Ιστορία
-------

Ωστόσο, οι πρώτες πετσέτας εικάζεται πως χρησιμοποιήθηκαν στην Προύσα της Τουρκίας τον 17ο αιώνα. Αυτές οι τουρκικές πετσέτες ήταν ένα επίπεδο, υφασμάτινο κομμάτι από βαμβάκι ή λινό και στενό, διαστάσεων 90 × 170 εκατοστά.

Καθώς η Οθωμανική Αυτοκρατορία άκμαζε, το ίδιο έκανε και η χρήση της πετσέτας. Μέχρι τον 18ο αιώνα, οι πετσέτες άρχισαν να διαθέτουν βρόχους που κολλάνε από το σωρό του υλικού. Αυτές οι πετσέτες με βρόχο. Οι πετσέτες δεν ήταν προσιτές, στην τιμή, μέχρι τον 19ο αιώνα, με το εμπόριο βαμβακιού και την εκβιομηχάνιση, βιομηχανική επανάσταση.

Σήμερα οι πετσέτες διατίθενται σε διάφορα μεγέθη, υλικά και σχέδια. Ορισμένα ξενοδοχεία που παρέχουν πετσέτες και μπουρνούζια ενσωματώνουν ετικέτες RFID για να αποτρέψουν την κλοπή.

Για τον γάμο της, οι Σλάβες νύφες κεντούσαν πετσέτες με τα χέρια τους από την παιδική τους ηλικία για να συμπληρώσουν την προίκα τους. Είχε πετσέτες στη γέννηση, σε γάμο, σε όλες τις γιορτές, στόλισε το σπίτι μέχρι τον θάνατό της.

Παραπομπές
----------

1. ↑  «Чому цей одяг був найважливішим в житті: традиції полтавського весільного вбрання - poltavchanka.info» (στα Ουκρανικά). 12 Οκτωβρίου 2022. Ανακτήθηκε στις 31 Οκτωβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Towels στο Wikimedia Commons
Η επίθεση **SYN flood** είναι ένα είδος επίθεσης άρνησης πρόσβασης (DOS - Denial of Service) κατά την οποία ο επιτιθέμενος αποστέλλει πολλαπλές αιτήσεις SYN προς το θύμα.

Η χειραψία TCP
--------------

Τα βήματα δημιουργίας μίας κανονικής σύνδεσης TCP μεταξύ ενός χρήστη και ενός διακομιστή (server). Η τριμερής χειραψία εκτελείται κανονικά.
*Δείτε επίσης το άρθρο: Transmission Control Protocol*

Για να δημιουργηθεί μία σύνδεση TCP από έναν υπολογιστή (πελάτης - client) σε έναν άλλο (διακομιστής - server) θα πρέπει να ακολουθηθούν τα βήματα που καθορίζονται στο πρωτόκολλο TCP. Συγκεκριμένα θα πρέπει οι δύο υπολογιστές να εμπλακούν σε μία διαδικασία που ονομάζεται **τριμερής χειραψία (three-way handshake)**, η οποία περιληπτικά έχει ως εξής:

1. Ο πελάτης (client) ζητά την δημιουργία μίας σύνδεσης στέλνοντας έναν πακέτο TCP SYN στον διακομιστή (server). Το όνομα του πακέτου προέρχεται από την λέξη *syncronize* που σημαίνει συγχρονισμός.
2. Ο διακομιστής απαντά στην αίτηση του πελάτη στέλνοντάς του ένα πακέτο TCP SYN-ACK, από την αγγλική λέξη *acknowledge* που σημαίνει αναγνώριση, αποδοχή.
3. Ο πελάτης απαντά με ένα πακέτο TCP ACK δηλώνοντας ότι αποδέχεται και αυτός την σύνδεση.

Μετά το πέρας αυτών των τριών βημάτων, η σύνδεση TCP έχει εγκαθιδρυθεί και μπορούν να αποσταλούν δεδομένα προς και από τους δύο υπολογιστές.

Τεχνικές λεπτομέρειες
---------------------

Ο επιτιθέμενος στέλνει στον διακομιστή πολλά πακέτα "SYN" για εγκαθίδρυση σύνδεσης, αλλά δεν απαντάει πάλι στον διακομιστή ούτως ώστε να ολοκληρωθεί η χειραψία TCP. Για κάθε σύνδεση που δεν ολοκληρώνεται, ο διακομιστής δαπανά κάποιους υπολογιστικούς πόρους. Αυτό έχει ως αποτέλεσμα κάποιος άλλος νόμιμος χρήστης να μην μπορεί να συνδεθεί με τον διακομιστή, διότι ο δεύτερος είναι απασχολημένος με τις συνδέσεις που έχει ανοίξει ο επιτιθέμενος.
Η επίθεση SYN flood είναι αρκετά συνηθισμένη και η πλειοψηφία των σημερινών δικτύων υπολογιστών είναι σε θέση να την αντιμετωπίσει με επιτυχία. Κύρια προϋπόθεση για να επιτύχει η επίθεση είναι ο διακομιστής να δεσμεύει πόρους του συστήματος αμέσως μόλις δεχθεί το πρώτο ACK πακέτο και όχι μετά το πέρας της χειραψίας.

Η επίθεση έχει ως εξής: Ο επιτιθέμενος αποστέλλει στον διακομιστή-θύμα πολλαπλά πακέτα TCP SYN. Ο διακομιστής θεωρεί ότι τα πακέτα αυτά προέρχονται από κανονικό χρήστη, οπότε απαντά με πακέτα SYN-ACK σύμφωνα με την διαδικασία χειραψίας του πρωτοκόλλου TCP. Ο επιτιθέμενος όμως δεν αποστέλλει πακέτα ACK για να ολοκληρωθεί η χειραψία, αλλά αφήνει τον διακομιστή να περιμένει. Επειδή για κάθε ημιτελή σύνδεση TCP ο διακομιστής ξοδεύει υπολογιστικούς πόρους, μετά από κάποιο συγκεκριμένο αριθμό τέτοιων συνδέσεων ο διακομιστής φτάνει στα όριά του και δεν μπορεί να εξυπηρετήσει τους νόμιμους χρήστες. Αυτή η κατάσταση ονομάζεται άρνηση υπηρεσιών (DOS - Denial of Service).

Άμυνα
-----

Η πιο αποτελεσματική μέθοδος αντιμετώπισης αυτού του κινδύνου είναι η καταγραφή του αριθμού των συνδέσεων που έχει ξεκινήσει κάθε πελάτης (client) και η απαγόρευση δημιουργίας νέων συνδέσεων όταν ο αριθμός αυτός ξεπεράσει κάποιο προκαθορισμένο όριο.

Δείτε επίσης
------------

* TCP
Η **ριμπολίτα** (ιταλικά: Ribollita ‎) είναι ένα πιάτο που προέρχεται από την τυπική σούπα μπαγιάτικου ψωμιού και λαχανικών που παραδοσιακά παρασκευάζεται σε αρκετές περιοχές της Τοσκάνης, και ειδικά στη Πίζα , στη Φλωρεντία  και στο Αρέτσο. Είναι ένα τυπικό "φτωχό" πιάτο αγροτικής προέλευσης, το όνομα του οποίου προέρχεται από το γεγονός ότι κάποτε οι αγρότες μαγείρευαν μεγάλη ποσότητα (κυρίως τις Παρασκευές, όντας πιάτο άπαχο) και έτσι ήταν βρασμένο στο τηγάνι για τις επόμενες μέρες, γι΄αυτό και πήρε και το όνομα "ribollita" ξαναβρασμένη , επειδή η γνήσια σούπα ζεσταίνεται δυο φορές, αλλιώς θα ήταν μία συνηθισμένη σούπα ψωμιού και λαχανικών (που δεν πρέπει να συγχέεται με τη σούπα ψωμιού).

Όπως όλες οι άλλες σούπες λαχανικών έτσι και η ριμπολίτα γίνεται ολοένα και πιο νόστιμη κάθε φορά που βράζεται ξανά.

Τα βασικά συστατικά είναι το μαύρο λάχανο και τα φασόλια (*borlotti* , *toscanelli* ή *cannellini* ). Η  ριμπολίτα είναι ένα πιάτο χειμερινό ημι-στερεό. Για να γίνει καλύτερη η σούπα είναι απαραίτητο το μαύρο λάχανο να "έχει πάρει πάγο", να έχει περάσει δηλαδή, ένα ή δύο χειμερινούς παγετούς, ώστε να μαλακώσουν τα φύλλα.

Το καλύτερο είναι να "βράσει" η σούπα σε ξυλόφουρνο, ωστόσο και σε ένα βαθύ τηγάνι ή με ένα διπλό πάτο χάλυβα-χαλκού ή χάλυβα-αλουμινίου για να μην κολλήσει και καεί.

Μπορεί να προστεθεί στην ριμπολίτα εξαιρετικό παρθένο ελαιόλαδο και ψιλοκομμένο φρέσκο κρεμμυδάκι.

Στην κουζίνα της Τοσκάνης υπήρχε επίσης μια καλοκαιρινή σούπα ψωμιού, λιγότερο διαδεδομένη σήμερα, στην οποία το μαύρο λάχανο αντικαταστάθηκε από πατάτες , ενώ η τελική εμφάνιση είναι  φανερά πιο υγρή, κάνοντάς την να μοιάζει περισσότερο σε μια σούπα.

Τα πρώτα ίχνη αυτής της συνταγής χρονολογούνται από το 1910 στο βιβλίο *L'arte cucinaria in Italia* του Alberto Cougnet .
Το **IRIX** είναι ένα λειτουργικό σύστημα που αναπτύχθηκε από την εταιρεία Silicon Graphics Inc για να χρησιμοποιηθεί στους ηλεκτρονικούς υπολογιστές της (workstations και servers). Είναι βασισμένο στο λειτουργικό σύστημα UNIX System V με κάποιες επεκτάσεις από το BSD. Οι υπολογιστές που διαθέτουν αυτό το λειτουργικό σύστημα μπορούν να πετύχουν ιδιαίτερα υψηλά uptimes, δηλαδή να μείνουν ανοιχτοί για μεγάλο χρονικό διάστημα. Τέλος, το IRIX χρησιμοποιεί το σύστημα αρχείων XFS, το οποίο θεωρείται ότι είναι ένα από τα πιο εξελιγμένα συστήματα αρχείων που χρησιμοποιούν την τεχνολογία journaling.

Η τρέχουσα έκδοση του IRIX είναι η 6.5, η οποία δόθηκε στο κοινό τον Μάιο του 1998. Από τότε έχουν βγει διάφορες υποεκδόσεις της μορφής 6.5.Χ.

Ιστορία
-------

Το όνομα IRIX δεν είχε χρησιμοποιηθεί από την αρχική εμφάνιση αυτού του λειτουργικού συστήματος, αλλά μετά την έκδοση 3. Πριν από αυτό χρησιμοποιούνταν ονόματα όπως για παράδειγμα "4D1-2.2", τα οποία προέκυπταν από τον τύπο του υπολογιστή για το οποίο είχε σχεδιαστεί το λειτουργικό σύστημα (IRIS 4D) και από την έκδοση του λειτουργικού συστήματος.

Χαρακτηριστικά
--------------

Το IRIX 6 είναι συμβατό με τα λειτουργικά συστήματα UNIX System V Release 4, UNIX 95 και με το πρότυπο POSIX. Ήταν ένα από τα πρώτα λειτουργικά βασισμένα στο UNIX που παρείχε στον χρήστη γραφικό περιβάλλον. Χρησιμοποιήθηκε πολύ στην βιομηχανία παραγωγής κινουμένων σχεδίων και για απεικόνιση επιστημονικών αποτελεσμάτων, κυρίως διότι παρείχε σημαντική υποστήριξη για απεικόνιση γραφικών σε πραγματικό χρόνο.

Το IRIX χρησιμοποιεί το γραφικό περιβάλλον Indigo Magic Desktop με διαχειριστή παραθύρων τον 4Dwm.

Η Silicon Graphics εξέδωσε στις 6 Σεπτεμβρίου 2006 ένα δελτίο τύπου με το οποίο ανακοίνωσε το τέλος παραγωγής των προϊόντων MIPS/IRIX. Η υποστήριξη του προϊόντος θα τερματιστεί τον Δεκέμβριο του 2013. Οι εναπομείναντες υπολογιστές της εταιρείας θα χρησιμοποιούν το λειτουργικό σύστημα Linux.

Δείτε επίσης
------------

* Λειτουργικό σύστημα
* Unix
* Linux
* POSIX

Αναφορές
--------

1. ↑  Το IRIX στην επίσημη ιστοσελίδα της Silicon Graphics.
2. ↑  «Η ανακοίνωση της Silicon Graphics σχετικά με τον τερματισμό της παραγωγής του IRIX». Αρχειοθετήθηκε από το πρωτότυπο στις 7 Μαρτίου 2008. Ανακτήθηκε στις 7 Σεπτεμβρίου 2007.
Ο **Πυθόδωρος** (π. 70 - μετά το 28 π.Χ.) ήταν ένας βαθύπλουτος Έλληνας από τις Τράλλεις, φίλος τού Γ. Πομπήιου.

Ο Πυθόδωρος γεννήθηκε στις Τράλλεις (δεξιά, βόρεια τού Μαιάνδρου) και έζησε στη Σμύρνη.

Βιογραφία
---------

Δεν γνωρίζουμε για τους γονείς του.

Το 36 π.Χ. νυμφεύτηκε το μεγαλύτερο τέκνο τού Μάρκου Αντωνίου, την Αντωνία Πρίμα. Αυτή ήταν κόρη τού στρατηγού από τον 2ο γάμο του, με την εξαδέλφη του Αντωνία Υβρίδα τη Νεότερη. Η Αντωνία ήταν 20 έτη νεότερη τού συζύγου της Πυθοδώρου. Ο λόγος ήταν, ότι ο Μ. Αντώνιος ήθελε χρήματα για την εκστρατεία του να εισβάλει στην Παρθία και ήλπιζε με τον γάμο της κόρης του να αποκτήσει μέρος τού πλούτου τού γαμπρού του για τις δαπάνες τού πολέμου που σχεδίαζε.

Το ζεύγος εγκαταστάθηκε στη Σμύρνη. Το 30/29 η Αντωνία γέννησε την Πυθοδωρίδα, που μεγάλωσε στη Σμύρνη και με τους γάμους της έγινε βασίλισσα τού Πόντου και της Καππαδοκίας.

Οικογένεια
----------

Νυμφεύτηκε την Αντωνία Πρίμα, κόρη τού Μάρκου Αντωνίου στρατηγού και μέλους της Β΄ Τριανδρίας και είχε τέκνο:

* Πυθοδωρίδα 30/29 π.Χ. - 38 μ.Χ. παντρεύτηκε πρώτα τον Πολέμωνα Α΄ του Πόντου και μετά τον Αρχέλαο της Καππαδοκίας.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.

Πηγές
-----

* App. BC 5.93; for a brief discussion, see Gaius Stern, Women, Children, and Senators on the Ara Pacis Augustae, (Berk. diss. 2006), page 43 FN 12.
Το ***Πώς να Συζητάτε Λογικά από τις Γραφές*** αποτελεί επίτομη θεματική εγκυκλοπαίδεια της Αγίας Γραφής που εκδίδεται από τους Μάρτυρες του Ιεχωβά σε πολλές γλώσσες, μεταξύ των οποίων και στην ελληνική. Διαφέρει από τους πιο ογκώδεις τόμους της δίτομης εγκυκλοπαίδειας *Ενόραση στις Γραφές* με αρκετούς τρόπους. Είναι μικρότερο, δεν περιλαμβάνει πολλά οπτικά βοηθήματα και περιέχει πληροφορίες για θέματα στα οποία δεν γίνεται άμεση αναφορά από τα μεγαλύτερα βιβλία του *Ενόραση*.

Το βιβλίο αυτό αποτελείται από 510 σελίδες και έχει αναφορές σε τουλάχιστον 38 διαφορετικές μεταφράσεις της Αγίας Γραφής.

Είναι έτσι σχεδιασμένο ώστε να αποτελεί ένα γρήγορο έντυπο αναφοράς για χρήση στην ευαγγελιστική δραστηριότητα των Μαρτύρων του Ιεχωβά, αν και δεν αποσκοπεί στην "υπερίσχυση σε λογομαχίες". Ογδόντα θέματα που αφορούν διδασκαλίες όπως η Τριάδα, η διαδοχή Αποστόλων, η έκτρωση και η αμαρτία, εξετάζονται σε αυτό το βιβλίο και παρουσιάζονται Γραφικές και κοσμικές παραπομπές προς τεκμηρίωση. Τμήματα που έχουν τίτλους όπως «Πρόλογοι για Χρήση στη Διακονία Αγρού» και «Πώς να Απαντήσετε σε Εκφράσεις που θα Μπορούσαν να Γίνουν Φραγμοί στις Συζητήσεις» περιέχουν προλόγους για συζήτηση με βάση την Αγία Γραφή ή, σε περιπτώσεις όπου υπάρξει αρνητική ανταπόκριση, σημεία που θα βοηθούσαν στην συνέχιση της συζήτησης.

Ο συμβολισμός που χρησιμοποιείται διεθνώς για αναφορές στις σελίδες του έργου είναι τα λατινικά γράμματα ***rs*** (απο το αγγλικό reasoning).

Υποσημειώσεις
-------------

1. ↑  Εκτύπωση 2010.
2. ↑  σελ. 7, παράγραφος 3.

Εξωτερικοί σύνδεσμοι
--------------------

* *Συζητάτε (rs)[*νεκρός σύνδεσμος*]* (διαδικτυακή έκδοση).
Ο **Πύρρος**, ιταλ.: Pirro Gonzaga (1490 - 22 Ιανουαρίου 1529) από τον Οίκο των Γκοντζάγκα ήταν Ιταλός ευγενής και κοντοτιέρο κατά τη διάρκεια των Ιταλικών Πολέμων του 1494-1559. Όταν πήγε με τη μεριά της Γαλλίας, κατηγορήθηκε για προδοσία κατά της Αγίας Ρωμαϊκής Αυτοκρατορίας· τελικά ηττήθηκε και φυλακίστηκε στη Λομβαρδία.

Ιστορία
-------

Ήταν το δεύτερο παιδί του Τζανφραντσέσκο 1ου κομη της Σαμπιονέτα και της Aντωνίας ντελ Μπάλτσο, κόρης του Πιέτρο δούκα της Άντρια. Το 1499, μετά το τέλος του πατέρα του, μοιράστηκε την κληρονομιά, που αποτελείτο από τα μέρη Σαμπιονέτα, Ντοζόλο, Πομπονέσκο, Γκατσουόλο και Ροντίγκο, με τον αδελφό του Λουδοβίκο. Το 1521 πώλησε την περιοχή Σαμπιονέτα στον Λουδοβίκο.

Το 1522 συμμετείχε στην κατάκτηση της Περούτζια. Συνελήφθη ως αιχμάλωτος και κατηγορήθηκε για προδοσία· το 1523 έχασε τα φέουδά του, τα οποία αποδόθηκαν από τον αυτοκράτορα Κάρολο Ε΄ στον ανιψιό του Λουδοβίκο Γκονζάγκα *Ροντομόντε*.

Το 1524 ηττήθηκε στην πολιορκία της Παβίας. Αργότερα εγκατέλειψε τη συμμαχία προς τον αυτοκράτορα και συμμάχησε με τους Γάλλους, έως ότου ηττήθηκε από τον Φερνάνδο δ' Άβαλος στη μάχη του Σαντ' Άντζελο Λοντιζιάνο. Παραδόθηκε, και φυλακίστηκε στον πύργο του Πιτσιγκετόνε. Η μητέρα του Αντωνία πλήρωσε τα λύτρα· στη συνέχεια ο Πύρρος αποσύρθηκε στο Γκατσουόλο, όπου απεβίωσε το 1529.

Η κόρη του Λουκρέτσια ήταν μέλος των *λογίων*.

Οικογένεια
----------

Είχε τέκνα:

* Λουκρέτσια.
* Φεντερίκο.
* Κάρλο.
* Ιζαμπέλα Γκοντζάγκα ντι Μποτσόλο.

Βιβλιογραφικές αναφορές
-----------------------

Εξωτερικοί σύνδεσμοι
--------------------

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6225150567625706370000
* GND: 1255551259
* SUDOC: 201466988

 |

 |
Συντεταγμένες: 41°14′20.9670″N 9°11′19.5936″E﻿ / ﻿41.239157500°N 9.188776000°E﻿ / 41.239157500; 9.188776000

Η **Σάντα Τερέζα Γκαλλούρα** είναι Δήμος της Ιταλικής επαρχίας του Σάσσαρι στην Περιφέρεια της Σαρδηνίας στην Ιταλία. Την περίοδο 2005 - 2016 η Σάντα Τερέζα Γκαλλούρα ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005). Ο πληθυσμός της πόλης είναι 5.211 κάτοικοι και η πυκνότητα του πληθυσμού 51 κάτοικοι ανά τετραγωνικό χιλιόμετρο (30 Νοεμβρίου 2014).

Βρίσκεται στο βορινότερο άκρο της Σαρδηνίας στο Στενό του Μπονιφάτσιο, η Κορσική φαίνεται καθαρά από την ακτή της πόλης. Η θέση της Σάντα Τερέζα Γκαλλούρα πιθανότατα να αντιστοιχεί στην ίδια θέση που βρισκόταν η αρχαία πόλη Τίβουλα.
Η Σάντα Τερέζα Γκαλλούρα έχει μόνιμο πληθυσμό 5.000 κατοίκους που τους θερινούς μήνες με τον τουρισμό φτάνει τους 10.000 - 15.000, περιέχει πολλά τουριστικά καταστήματα και εστιατόρια που είναι κλειστά τους χειμερινούς μήνες. Η παραλία της Σάντα Τερέζα στα βόρεια είναι γεμάτη από κόσμο και τα νερά της είναι γενικά ζεστά.

Παραπομπές
----------

1. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 31 Οκτωβρίου 2019.

Εξωτερικοί σύνδεσμοι
--------------------

* Πληροφορίες για τη Σαρδηνία Αρχειοθετήθηκε 2019-04-27 στο Wayback Machine.
* Σαρδηνία

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 242311407

 |

 |
Η **Σάντα Ρόζα δε Όζος** (*Santa Rosa de Osos*) είναι ορεινή πόλη και δήμος της Κολομβίας, στο κεντρικό μέρος του διαμερίσματος της Αντιόχειας. Σύμφωνα με εκτίμηση του 2020, είχε πληθυσμό 37.864 κατοίκους, ενώ το υψόμετρό της ανέρχεται σε 2.550 μέτρα πάνω από την επιφάνεια της θάλασσας. Ο δήμος είναι ένας από τους 17 της υποπεριοχής της «Βόρειας Αντιόχειας» και έχει έκταση 812 τετραγωνικά χιλιόμετρα.

Παραπομπές
----------

1. ↑  «Resultados y proyecciones (2005-2020) del censo 2005». Ανακτήθηκε στις 17 Απριλίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Santa Rosa de Osos στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150435574
* LCCN: no2002080664

 |

 |
Ο **Άγιος Σάτυρος** (ιταλικά : Satiro) (Τρίερ, 339 ή 340 - Μιλάνο, 378) ήταν αδελφός του Αγίου Αμβροσίου και της Αγίας Μαρκελλίνας και τιμάται επίσης ως άγιος από την Καθολική Εκκλησία.

Αγιογραφία
----------

Γεννήθηκε στο Τρίερ, ήταν δικηγόρος, έπαρχος και διαχειριστής οικογενειακών περιουσιακών στοιχείων. Κάποια νέα του έχουμε μόνο μέσα από κάποιες αναμνηστικές ομιλίες του αδελφού του Αμβροσίου. Κατά πάσα πιθανότητα ήταν ο δίδυμος αδερφός του Αμβρόσιου.

Κηδεύτηκε, με τη διαθήκη του αδελφού του, στο παρεκκλήσι του Αγίου Βιττόριου στο San Vittore στο Ciel d'Oro της βασιλικής του Αγίου Αμβροσίου, δίπλα στα λείψανα του.

Λατρεία
-------

Η Καθολική Εκκλησία γιορτάζει την μνήμη του στις 17 Σεπτεμβρίου.

Η εκκλησία της *Αγίας Μαρίας και Αγίου Σατύρου* στο Μιλάνο, που χρονολογείται από τον 9ο αιώνα, που ξαναχτίστηκε το 1478 από τον Μππραμάντε, είναι αφιερωμένη σε αυτόν.

Παραπομπές
----------

1. ↑  heiligen.net/heiligen/09/17/09-17-0378-satyrus.php.
2. ↑  (Γερμανικά) *Catalog of the German National Library*. 13061601X. Ανακτήθηκε στις 17  Ιουλίου 2021.
3. ↑  San Satiro, in Santi, beati e testimoni - Enciclopedia dei santi, santiebeati.it.
4. ↑  «L'ipotesi [...] appare rafforzata dall'analisi dei reperti osteologici: entrambi sembrano alti circa 1,62-1,63, di costituzione esile, caratterizzati da una lieve asimmetria nel volto, sotto lo zigomo sinistro» (Franco Cardini, 7 dicembre 374. Ambrogio vescovo di Milano in I giorni di Milano, Roma-Bari, 2010, p.36.)

Βιβλιογραφία
------------

* Franco Cardini, 7 dicembre 374. Ambrogio vescovo di Milano, in I giorni di Milano, Roma-Bari, 2010, pp. 21–40.